**DOM ZA STARIJE OSOBE**

**„VOLOSKO“ OPATIJA**

Andrije Štangera 34

51410 Opatija

OIB: 25924713456

Broj RKP-a: 07737

Matični broj: 03090361

Šifra djelatnosti: 8730

Razina: 31

**BILJEŠKE UZ FINANCIJSKE IZVJEŠTAJE ZA RAZDOBLJE**

**SIJEČANJ - OŽUJAK 2025. GODINE**

**SAŽETAK DJELOKRUGA RADA:**

Djelatnost Doma je pružanje socijalnih usluga funkcionalno ovisnim starijim osobama kojima je zbog trajnih promjena u zdravstvenom stanju prijeko potrebna stalna pomoć i njega druge osobe.

Socijalne usluge jesu:

1. Smještaj

2. Pomoć u kući

Usluge mogu obuhvaćati slijedeće aktivnosti: brigu o zdravlju, njegu, fizikalnu terapiju, socijalni rad, aktivno provođenje vremena i radne aktivnosti, organiziranje prehrane u kući korisnika, obavljanje kućanskih poslova u kući korisnika, održavanje osobne higijene u kući korisnika, uređenje okućnice i tehničkih poslova u kući korisnika.

Osim pružanja socijalnih usluga Dom može provoditi posebne programe izvaninstitucionalne skrbi usmjerene na unapređenje položaja starijih osoba u lokalnoj zajednici te obavljati i druge djelatnosti koje služe obavljanju djelatnosti upisanih u sudski registar, ako su one u manjem opsegu ili se uobičajeno obavljaju uz te djelatnosti.

**BILJEŠKE UZ OBRAZAC PR-RAS**

**Bilješka br. 1.**

**Razred 6** iskazuje prihode poslovanja koji su ostvareni u iznosu od 475.945,50 eura što je za 28,6 % više u odnosu na isti period prethodne 2024. godine.

Prihodi poslovanja rezultat su prihoda iz više izvora financiranja i to:

**Na skupini 63** evidentirane su pomoći iz inozemstva i od subjekata unutar općeg proračuna u vrijednosti od 1.620,00 eura.

* Tekuće pomoći proračunskim korisnicima iz proračuna koji im nije nadležan u iznosu od 1.620,00 eura odnose se na nastavak ostvarenja financijske podrške za smanjenje utjecaja porasta cijena energenata na temelju provedbe Javnog poziva od strane MRMSOSP-a. Mjesečni iznos subvencije iznosi 540,00 eura.

**Skupina 64** označava evidentirane prihode od financijske imovine u iznosu od 5,92 eura što je za 38,20 % manje u odnosu na isto razdoblje 2024. godine.

* Ostvarene kamate po žiroračunu – 5,92 eura

**Na skupini 65** prikazani su prihodi od upravnih i administrativnih pristojbi, pristojbi po posebnim propisima i naknada u iznosu od 240.302,19 eura što je za 4,5 % više u odnosu na isti period prethodne 2024. godine.

* Prihodi po posebnim propisima (iz vlastite djelatnosti) u ukupnom iznosu od 240.302,19 eura evidentiraju se kao:

- Prihodi od opskrbnine (smještaj), ručkova i pratnje korisnika – 239.907,04 eura

- Prihodi na temelju refundacija rashoda iz prethodnih godina – 395,15 eura

(prethodni pregledi radnika pri zapošljavanju)

**Skupina 66** odnosi se na prihode od prodaje proizvoda i robe te pruženih usluga, prihode od donacija te povrata po protestiranim jamstvima u ukupnom iznosu od 1.227,27 eura što je za 13,1 % više u odnosu na isto razdoblje 2024. godine, a čine ih:

* Prihodi od pruženih usluga koji su ostvareni od najma dijela poslovnog prostora za aparate za kavu i zakupa dijela nekretnine za reklamni prostor u iznosu od 1.227,27 eura. U promatranom razdoblju na navedeno povećanje utjecalo je povećanje iznosa zakupnine dijela nekretnine za reklamni prostor za postotak godišnje inflacije prema Državnom zavodu za statistiku kao i povećanje iznosa mjesečne zakupnine dijela poslovnog prostora za aparate za kavu (Ugovor sklopljen za period od 22. prosinca 2024. do 21. prosinca 2026. godine).

**Na skupini 67** iskazani su prihodi iz nadležnog proračuna i od HZZO-a na temelju ugovornih obveza u iznosu od 232.790,12 eura što je za 68,8 % više u usporedbi s promatranim razdobljem 2024. godine, a čine ih:

* Prihodi iz nadležnog proračuna za financiranje rashoda poslovanja (6711) u vrijednosti od 232.790,12 eura koji su osigurani za pokriće rashoda za zaposlene, za naknadu članovima Upravnog vijeća te za ostale materijalne rashode kao što su nabava namirnica i energije.

**Bilješka br. 2.**

**Razred 3** iskazani su rashodi poslovanja u iznosu od 591.441,02 eura što je za 50,4 % više u odnosu na prvo tromjesečje prethodne 2024. godine.

Rashode poslovanja čine:

**Na skupini 31** evidentirani su rashodi za zaposlene u vrijednosti od 457.648,71 eura što je za 68,6 % više u odnosu na prvo tromjesečje 2024. godine. Na iskazanu vrijednost utjecalo je ukidanje kontinuiranih rashoda (podskupina 193) s danom 01. siječnja 2025. godine odnosno knjiženje jednog rashoda za zaposlene više u 2025. godini (12/24, 01/25, 02/25 i 03/25) te povećanje osnovice za izračun plaće za rad zaposlenika za 3 % od 01. veljače 2025. godine.

**Na skupini 32** iskazani su materijalni rashodi u iznosu od 132.620,68 eura što je za 10,2 % više u odnosu na isto razdoblje 2024. godine.

U okviru materijalnih rashoda značajnija odstupanja u odnosu na isto razdoblje prethodne godine imaju:

* Naknade za prijevoz, za rad na terenu i odvojeni život (od 1. siječnja 2025. godine na snagu je stupio novi cjenik karata za javni gradski prijevoz s posla na posao kojim je povećana cijena karata za prosječno 8 % u odnosu na cijenu karata prethodne godine) - povećanje 50,0 %
* Materijal i dijelovi za tekuće i investicijsko održavanje (u prvom tromjesečju 2025. godine utrošena je manja količina materijala i dijelova za tekuće održavanje) - smanjenje 50,8 %
* Službena, radna i zaštitna odjeća i obuća (nabava službene radne odjeće i obuće zbog velike fluktuacije djelatnika)
* Usluge promidžbe i informiranja (objava natječaja za radno mjesto voditelja financijsko – računovodstvenih poslova te objava natječaja za izbor i imenovanje ravnatelja Doma za starije osobe „Volosko“ Opatija, provođenje postupaka jednostavne nabave jednake ili veće od 9.300,00 EUR procijenjene vrijednosti putem EOJN - a) - povećanje 1.718,5 %

**Na skupini 34** prikazani su financijski rashodi u iznosu od 125,37 eura što je za 17,7 % manje u odnosu na isti promatrani period prethodne 2024. godine zbog smanjenja rashoda za usluge platnog prometa te zateznih kamata.

**Na skupini 37** iskazane su naknade građanima u iznosu od 1.046,26 eura što je za 17,0 % manje u odnosu na isti period 2024. godine. Razlog je povećanje iznosa mirovina te manji broj korisnika koji ostvaruju pravo na džeparac.

**Bilješka br. 3.**

**Razred 4** obuhvaća rashode za nabavu nefinancijske imovine u iznosu od 863,65 eura, a odnosi se na nabavu uređaja i opreme.

U prvom tromjesečju 2024. godine nije bilo rashoda za nabavu nefinancijske imovine.

**Bilješka br. 4.**

**Na šifri X678** iskazani su ukupni prihodi i primici u vrijednosti od 475.945,50 eura što je za 28,6 % više u odnosu na isti period prethodne godine.

**Na šifri Y345** iskazani su ukupni rashodi i izdaci u iznosu od 592.304,67 eura što je za 50,6 % više u odnosu na prvo tromjesečje 2024. godine.

**Na šifri Y005** iskazan je manjak prihoda i primitaka u iznosu od 116.359,17 eura, a čini ga razlika između ukupnih prihoda i primitaka te ukupnih rashoda i izdataka ostvarenih u prvom tromjesečju 2025. godine.

Manjak prihoda i primitaka u iznosu od 116.359,17 eura zajedno s prenesenim manjkom prihoda i primitaka iz 2024. godine u iznosu od 11.447,69 eura rezultira manjkom prihoda i primitaka za pokriće u sljedećem razdoblju u iznosu od 127.806,86 eura. Nastali manjak posljedica je ukidanja kontinuiranih rashoda te knjiženja četiri rashoda za zaposlene do 31. ožujka 2025. godine umjesto dosadašnjeg knjiženja tri rashoda za zaposlene do 31. ožujka tekuće godine. Promjene u računovodstvenim evidencijama nastale su u skladu s primjenom novog Pravilnika o proračunskom računovodstvu i Računskom planu.

**Bilješka br. 5.**

**Na šifri 11 K** iskazano je stanje novčanih sredstava na kraju izvještajnog razdoblja u iznosu od 30.081,79 eura što je za 16,1 % manje u odnosu na isto razdoblje prethodne godine.

Opatija, 10. travnja 2025. godine

Voditeljica financijsko - računovodstvenih Ravnateljica

poslova

Sanja Dombrovski, mag. oec. Gordana Saršon, mag. paed.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_